คะ พอดีว่าหนูกินยาคุมมาประมาณปีกว่าค่ะ เเล้วพอหยุดกิน ประจำเดือนยังไม่มาค่ะ เดือนที่เเล้ววันที่4-7 พฤศจิกายน เมนมาเเล้ว เเต่เดือนธันวาคมนี้ยังไม่มาเลยค่ะ เเบบนี้เรียกผิดปกติมั้ยคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และคลาดเคลื่อนกันวันละไม่เกิน 3 ชั่วโมง โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผงโดยหลังการหยุดใช้ยานั้น อาจจะยังไม่มีไข่ตก ไม่มีรอบเดือนมาภายในประมาณ 1-3 เดือนแรก แต่ถ้าประจำเดือนมาแล้ว อยู่ๆหายไปอีก อันนี้อาจจะไม่ได้เกิดจากผลข้างเคียงยาควรยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป